sagorsarker/bangla-wikipedia huggingface dataset:
আবদুল আজিজ খন্দকার

আবদুল আজিজ খন্দকার (১৯২৩–১৯৯১) বাংলাদেশের পটুয়াখালী জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পটুয়াখালী-৬ আসনের সংসদ সদস্য ছিলেন।
আবদুল আজিজ খন্দকার ১৯২৩ সালে পটুয়াখালীর বাউফলের বেলিতলা গ্রামে জন্মগ্রহণ করেন। তার পিতা মোবারক আলী খন্দকার। তিনি বাউফল বীরপাশা স্কুল থেকে মেট্রিকুলেশন এবং বরিশাল বিএম কলেজ থেকে ১৯৪৬ সালে বিএসসি পাস করেন। ১৯৫৪ সালে এলএলবি ডিগ্রী করেন তিনি।
তার ছেলে খোন্দকার শামসুল হক রেজা সুপ্রিম কোর্টের আইনজীবী ও কেন্দ্রীয় কৃষক লীগের সাধারণ সম্পাদক।
আবদুল আজিজ খন্দকার আইনজীবী ও মুক্তিযুদ্ধের সংগঠক ছিলেন। তিনি পটুয়াখালী আওয়ামী লীগের সাধারণ সম্পাদক ছিলেন। কর্ম জীবনের শুরুতে সরকারি চাকরি করতেন। ১৯৬২ সালে সরকারি চাকরি ছেড়ে পটুয়াখালীতে আইন ব্যবসা শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে তিনি তৎকালীন পাকিস্তানের এমপিএ নির্বাচিত হন। ১৯৭১ সালে তিনি মুক্তিযুদ্ধে নেতৃত্ব দেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পটুয়াখালী-৬ আসন থেকে সংসদ সদস্য নির্বাচিত হন।
আবদুল আজিজ খন্দকার ১৯৯১ সালে মৃত্যুবরণ করেন।
আব্দুল বারেক মিয়া

আব্দুল বারেক মিয়া বাংলাদেশের পটুয়াখালী জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পটুয়াখালী-৭ আসনের সংসদ সদস্য ছিলেন। তিনি বৃহত্তর গলাচিপা উপজেলা আওয়ামী লীগের প্রতিষ্ঠাতা সভাপতি।
তিনি ১৯৭০ সালের নির্বাচনেও সংসদ সদস্য ছিলেন।
আব্দুল বারেক মিয়া পটুয়াখালী জেলার গলাচিপা উপজেলার চিকনিকান্দি ইউনিয়নের কচুয়া গ্রামে জন্মগ্রহণ করেন। তিনি সংসদ সদস্য নির্বাচিত হওয়ার পূর্বে বৃহত্তর চিকনিকান্দি ইউনিয়ন পরিষদের চেয়ারম্যান নির্বাচিত হয়েছিলেন।
আব্দুল বারেক মিয়া আইনজীবী ও মুক্তিযুদ্ধের সংগঠক ছিলেন। তিনি তৎকালীন ঝালকাঠি সংগ্রাম পরিষদের উপদেষ্টা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে তিনি তৎকালীন পাকিস্তানের এমপিএ নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পটুয়াখালী-৭ আসন থেকে সংসদ সদস্য নির্বাচিত হন।
আনোয়ারুল কাদের

আনোয়ারুল কাদের বাংলাদেশের ময়মনসিংহ জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন ময়মনসিংহ-১২ আসনের সংসদ সদস্য ছিলেন।
আনোয়ারুল কাদির ময়মনসিংহ জেলার ঈশ্বরগঞ্জে জন্মগ্রহণ করেন। তার বড় ছেলে আইনজীবী আসিফ আনোয়ার মুরাদ, ছোট ছেলে আইনজীবী এবং বিশিষ্ট রাজনীতিবিদ মরহুম সাদিক আনোয়ার পাপ্পু এবং তাহার ছেলে ও আনোয়ারুল কাদির এর একমাত্র নাতি জারির বিন আনোয়ার স্পন্দন। 
আনোয়ারুল কাদের আইনজীবী ও মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে আওয়ামী লীগের প্রার্থী হিসেবে তিনি ঈশ্বরগঞ্জের এমএনএ নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-১২ আসন থেকে সংসদ সদস্য নির্বাচিত হন।
মানাজির আহসান গিলানি

মানাজির আহসান গিলানি (১৮৯২ — ১৯৫৬) ছিলেন একজন ভারতীয় সুন্নি ইসলামী পণ্ডিত এবং ওসমানিয়া বিশ্ববিদ্যালয়ের ধর্মতত্ত্ব অনুষদের প্রাক্তন ডিন। তিনি "তদভীন-ই-হাদীস", "মুকাদ্দামা তাদভীন-ই-ফিকহ" এবং "সওয়ানীহ কাসমি রচনা করেছিলেন" । 
গিলানি ১৮৯২ সালের ১ অক্টোবর বিহারের নালন্দা জেলার একটি ছোট্ট গ্রাম গিলানে জন্মগ্রহণ করেছিলেন। তিনি নিজ বাড়িতে প্রাথমিক পড়াশোনা শেষ করেন এবং তারপর তিনি হাকিম বরকত আহমদের কাছে রাজস্থানের টঙ্কে ৬ বছর পড়াশোনা করেন। দারুল উলুম দেওবন্দে (১৩১১-১৩৩২ হি.) তিনি মাহমুদুল হাসান দেওবন্দির কাছে "সহীহ বুখারী" এবং "সুনান আত-তিরমিজী" অধ্যয়ন করেন এবং মাহমুদ হাসান দেওবন্দিকে তার আধ্যাত্মিক গুরু হিসাবে গ্রহণ করেন। তিনি আনোয়ার শাহ কাশ্মিরির নিকট "সহিহ মুসলিম" নিয়ে পড়াশোনা করেছিলেন। দারুল উলুম দেওবন্দের তাঁর অন্যান্য শিক্ষকদের মধ্যে রয়েছে: শব্বির আহমদ উসমানী, আজিজুর রহমান উসমানী, হাবিবুর রহমান উসমানী এবং মিয়া আসগর হোসেন দেওবন্দী প্রমুখ । 
গিলানী ওসমানিয়া বিশ্ববিদ্যালয়ে ধর্মতত্ত্ব অনুষদের ২৫ বছর ডিন হিসেবে দায়িত্ব পালন করেছেন। তার ছাত্রদের মধ্যে রয়েছেঃ মুহাম্মদ হামিদুল্লাহ এবং গোলাম আহমদ রাব্বানী। 
১৯৫৩ সালের ৯ নভেম্বর থেকে গিলানি হৃদরোগে ভুগছিলেন। ১৯৫৪ সালের মার্চ মাসে দ্বিতীয় হার্ট অ্যাটাকের পরে তাকে পাটনা হাসপাতালে স্থানান্তরিত করা হয় এবং আহমদ আবদুল হাইয়ের দ্বারা চিকিৎসা করা হয়। গিলানিল লেখা ও পড়া নিষেধ ছিল। তিনি ১৯৫৬ সালের ৫ জুন বিহারের জন্মস্থান গিলানে মারা যান। তাঁর জানাজার নামাজের ফসিহ আহমদ আস্থানভি ইমামতি করেন। 
১ এবং ২ ডিসেম্বর ২০১৮, ইনস্টিটিউট অব অবজেক্টিভ স্টাডিজ, নয়াদিল্লি পাটনার এএন সিনহা ইনস্টিটিউট অফ সোশ্যাল স্টাডিজ, "মাওলানা মানাজির আহসান গিলানির জীবন ও অবদান" শীর্ষক একটি দুদিনের জাতীয় সম্মেলনের আয়োজন করেছে।
আজারবাইজানের প্রশাসনিক বিভাগ

আজারবাইজান প্রশাসনিকভাবে নিম্নলিখিত মহকুমায় বিভক্ত:
রেইনগুলি আরও পৌরসভায় বিভক্ত (বালাদিডিə)।
অধিকন্তু, আজারবাইজান ৯ টি (অর্থনৈতিক) অঞ্চলে (ইকতিসাদী রায়ওনলার; গাওয়া। –কটিসাদি রায়ন) বিভক্ত। [১] এটি প্রশাসনিক বিভাগ নয়। প্রতিটি অঞ্চলে বিভিন্ন জেলা রয়েছে। নাখচিভান স্বায়ত্তশাসিত একটি পৃথক প্রজাতন্ত্র, যা দশম অর্থনৈতিক অঞ্চল গঠন করে।
নাগরনো-কারাবাখের অঞ্চলটি বর্তমানে আজারবাইজানের খোজাভেন্ড, শুশা, খোজালি, কালবাজারের পূর্ব অংশ এবং তাতার পশ্চিম অংশের অংশ হিসাবে গঠিত। সোভিয়েত আমলে অঞ্চলটি নাগর্নো-কারাবাখ স্বায়ত্তশাসিত ওব্লাস্ট হিসাবে পরিচিত ছিল; তবে ১৯৯১ সালের ২৬ শে নভেম্বর আজারবাইজান এসএসআর সংসদ এনকেএওর স্বায়ত্তশাসিত অবস্থান বাতিল করে দেয়। তার পর থেকে স্বায়ত্তশাসিত ওব্লাস্টের অঞ্চলটি প্রশাসনিকভাবে উপর্যুক্ত রেইনের মধ্যে বিভক্ত হয়ে পড়েছে। নাগর্নো-কারাবাখ যুদ্ধের ফলস্বরূপ, এর বেশিরভাগ অঞ্চল এখন নাগরোণো-কারাবাখ এবং আর্মেনিয়া থেকে আর্মেনীয় বাহিনীর নিয়ন্ত্রণে রয়েছে। [২] স্ব-ঘোষিত নাগর্নো-কারাবাখ প্রজাতন্ত্র (এনকেআর) নাগরোণো-কারাবাখের বাইরেও দক্ষিণ-পশ্চিম আজারবাইজানের একটি বৃহত অংশ নিয়ন্ত্রণ করে‌।
নিচের তালিকাটি নাখচিভান স্বায়ত্তশাসিত প্রজাতন্ত্রের রেইন বাদে আজারবাইজানের মূল অংশের জন্য।
নাখচিভান স্বায়ত্তশাসিত প্রজাতন্ত্রের সাতটি জেলা এবং একটি পৌরসভা নীচে তালিকাভুক্ত করা হয়েছে।
৩. "Azerbaijan Regions" Archived ২৪-২-২০১৬ at the Wayback Machine, Regional Development Center in Azerbaijan.
৪. "The World Factbook — Central Intelligence Agency".
৫. "Territories, number, density of population and territorial units by economic and administrative regions of Azerbaijan Republic" Archived January 7, 2012, at the Wayback Machine, The State Statistical Committee of the Republic of Azerbaijan.
৬. Hewsen, Robert H. (2001). Armenia: A Historical Atlas. University of Chicago Press.
অ্যাটমর অ্যাডভান্স

দ্য অ্যাটমর অ্যাডভান্স ১৯২৭ সালে অ্যাটমর, আলাবামাতে প্রতিষ্ঠিত হয়েছিল। সংবাদপত্রটির প্রায় ২,০০০ সংখ্যা ছাপা হয় এবং এটি এটমর এবং এর আশেপাশে এস্কাম্বিয়া কাউন্টি, আলাবামা এলাকায় সংবাদ পরিবেশন করে। এটি প্রতি বুধবার এটমর নিউজপেপারস, ইনকর্পোরেশন দ্বারা প্রকাশিত হয়।
প্রাথমিক ইতিহাস বলে পত্রিকাটির সম্পাদকীয় বোর্ড ডেমোক্র্যাটিক পার্টির সমর্থক ছিল। যাইহোক, সম্পাদকীয় বোর্ড ১৯৬৪ সালে রাষ্ট্রপতি হিসাবে রিপাবলিকান ব্যারি গোল্ডওয়াটারকে সমর্থন করে আগের ঐতিহ্য ভেঙে দেয়।
১৯৭৯ সালে কাগজটিকে দীর্ঘ সময়ের মালিক বব মরিসেটের কাছ থেকে মরিস নিউজপেপার কর্পোরেশন কিনে নিয়েছিল। ফিলিপ সোকলের সাথে ১৯৫৯ সালে কাগজটি কিনেছিলেন মরিসেট, যিনি আলাবামা প্রেস অ্যাসোসিয়েশনের সাবেক সভাপতি ছিলেন। তিনি পত্রিকাটির রূপান্তরকালে পরিচালনা পর্ষদের সাথে ছিলেন।
চামিকা করুণারত্নে

চামিকা করুণারত্নে (; জন্ম: ২৯ মে, ১৯৯৬) কলম্বো এলাকায় জন্মগ্রহণকারী শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০১০-এর দশকের শেষদিক থেকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর শ্রীলঙ্কান ক্রিকেটে নন্দেস্ক্রিপ্টস দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলিং করে থাকেন। এছাড়াও, ডানহাতে নিচেরসারিতে ব্যাটিং করেন তিনি।
২০১৫ সাল থেকে চামিকা করুণারত্নের প্রথম-শ্রেণীর খেলোয়াড়ী জীবন চলমান রয়েছে। ১৮ ডিসেম্বর, ২০১৫ তারিখে তামিল ইউনিয়ন ক্রিকেট ও অ্যাথলেটিক ক্লাবের পক্ষে ২০১৫-১৬ মৌসুমের প্রিমিয়ার লীগ টুর্নামেন্টে প্রথম-শ্রেণীর ক্রিকেটে অভিষেক ঘটে তার।
মার্চ, ২০১৮ সালে ক্যান্ডি দলের পক্ষে ২০১৭-১৮ মৌসুমের সুপার ফোর প্রভিন্সিয়াল টুর্নামেন্ট খেলার জন্যে মনোনীত হন। আগস্ট, ২০১৮ সালে এসএলসি টি২০ লীগে ক্যান্ডি দলের সদস্য হন। একই মাসে শ্রীলঙ্কা ক্রিকেট কর্তৃক ২০১৮ সালের এশিয়া কাপকে ঘিরে ৩১ সদস্যের প্রাথমিক তালিকায় তাকে রাখা হয়।
মার্চ, ২০১৯ সালে সুপার প্রভিন্সিয়াল ওয়ান ডে টুর্নামেন্টে কলম্বো দলের পক্ষে তাকে সদস্য করা হয়।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন চামিকা করুণারত্নে। ১ ফেব্রুয়ারি, ২০১৯ তারিখে ক্যানবেরায় স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। তাকে কোন ওডিআইয়ে অংশগ্রহণ করার সুযোগ দেয়া হয়নি।
ডিসেম্বর, ২০১৮ সালে এসিসি এমার্জিং টিমস এশিয়া কাপে শ্রীলঙ্কা দলের সদস্যরূপে তাকে মনোনীত করা হয়। ২০১৮-১৯ মৌসুমে অস্ট্রেলিয়া গমন করে শ্রীলঙ্কা দল। শুরুতে তাকে দলে রাখা হয়নি। তবে, আঘাতপ্রাপ্ত দুষ্মন্ত চামিরা’র স্থলাভিষিক্ত খেলোয়াড় হিসেবে জানুয়ারি, ২০১৯ সালে দ্বিতীয় টেস্ট দলে তাকে রাখা হয়। অতঃপর, ১ ফেব্রুয়ারি, ২০১৯ তারিখে ক্যানবেরায় সিরিজের দ্বিতীয় টেস্টে অস্ট্রেলিয়ার বিপক্ষে টেস্ট ক্রিকেটে অভিষেক পর্ব সম্পন্ন হয় তার।
জলজ উদ্ভিদ

জলজ উদ্ভিদ বলতে সেই সকল উদ্ভিদকে বোঝানো হয়, যারা জলেই (লোনাপানি অথবা স্বাদুপানি) বসবাসের জন্য অভিযোজিত হয়েছে। এদের হাইড্রোফাইট এবং ম্যাক্রোফাইট নামেও অভিহিত করা হয়, যাতে শৈবাল এবং মাইক্রোফাইট জাতীয় উদ্ভিদ থেকে এদের আলাদা করা যায়। ম্যাক্রোফাইট জাতীয় উদ্ভিদ জলে অথবা জলের কিনারে বেড়ে ওঠে। এগুলো জলের ওপরে থাকতে পারে, নিমজ্জিত থাকতে পারে, এমনকি জলে ভেসেও থাকতে পারে। হ্রদ এবং নদীতে এরা মাছের খাদ্য হিসেবে ব্যবহৃত হয় এবং পানিতে অক্সিজেনের চাহিদাও ঠিক রাখে।
জল ছাড়াও মাটিতে এই উদ্ভিদ জন্মাতে পারে। তবে মাটিতে পানির পরিমাণ বেশি থাকতে হবে। এ কারণে জলাভূমিতে প্রায়ই এই উদ্ভিদগুলো পাওয়া যায়। আমাজনের শাপলা সারা বিশ্বেই একটি পরিচিত জলজ উদ্ভিদ। সবচেয়ে ছোট জলজ উদ্ভিদ হচ্ছে ক্ষুদিপানা। ক্ষুদ্র ক্ষুদ্র পানিতে থাকা প্রাণীরা এই ক্ষুদিপানাকে তাদের আবাসস্থল হিসেবে ব্যবহার করে। অনেকে আত্মরক্ষার্থেও ক্ষুদিপানা ব্যবহার করে।
জলজ উদ্ভিদের উপস্থিতি নির্ভর করে পানির উচ্চতা এবং তারা কতটুকু পানির মধ্যে আছে তার ওপর। এছাড়া পানির স্রোত, লবণাক্ততা, পানিতে থাকা খাবারের পরিমাণও তাদের বেড়ে ওঠায় প্রভাব ফেলে।
জলের মধ্যে নিমজ্জিত থাকার কারণে জলজ উদ্ভিদে সাধারণ উদ্ভিদের মতন সূর্যের আলো পৌঁছায় না। বাতাস না থাকার কারণে কার্বণও এরা পায়না। এইসকল ঘাটতির কারণে জলজ উদ্ভিদ নিজেদের টিকিয়ে রাখতে বিশেষ কিছু প্রক্রিয়া উদ্ভাবন করেছে।
ভাসমান জলজ উদ্ভিদে, পাতার উপরিতলে শুধু পত্ররন্ধ থাকে। এর মধ্য দিয়েই এরা গ্যাসীয় আদান প্রদান করে। এবং সবসময় পত্ররন্ধ খোলা থাকে। যেহেতু এরা জলেই বসবাস করে, উদ্ভিদরা পানি শূন্যতায় ভুগে না। এমনকি প্রস্বেদনও হয় না।
জলে থাকার কারণে জলজ উদ্ভিদকে স্রোতের মোকেবেলাও করতে হয়। এর ফলে এরা নিজেদের দৈহিক পরবর্তন সেভাবে করেছে। তাদের কোষগুলো খুব নরম হয় যাতে স্রোতের ফলে নড়া চড়ায় তারা ভেঙ্গে না যায়। সবুজ শৈবালের কোষ একদমই চিকন। গবেষণায় দেখা দেছে, স্থলভাগের উদ্ভীদের সৃষ্টি হয়েছে এই সবুজ শৈবাল থেকে।
অর্ধ-জলজ উদ্ভিদের অর্ধেক থাকে পানিতে আর বাকি অর্ধেক থাকে পানির উপরিতলে।
এর ফলে উদ্ভিদের সালেকসংশ্লেষণে কোন অসুবিধা হয় না। উদ্ভিদের ফুল উপরিতলে থাকে। পতঙ্গের সাহায্যে খুব সহজেই পরাগায়ণ করতে পারে।
ভাসমান জলজ উদ্ভিদগুলোর মূল পানির তলের সাথে সংযুক্ত থাকে। কিন্তু এর পাতাগুলো পানিতে ভাসমান অবস্থায় থাকে।
নিমজ্জিত জলজ উদ্ভিদের কোন অংশই পানির উপরে থাকেনা। এর সবটুকুই থাকে পানির নিচে।
মুক্ত ভাসমান জলজ উদ্ভিদ বলতে বোঝায় যেসকল উদ্ভিদের মূল মাটির সাথে বা পানির তলের সাথে সংযুক্ত থাকেনা। পানির উপরিতলেই এরা ভাসমান থাকে। এবং এক জায়গা থেকে আরেক জায়গায় ভাসতে থাকে। বাতাসে এরা উড়েও যেতে পারে। মশাদের ডিম পারার উপযুক্ত স্থান এই মুক্ত ভাসমান জলজ উদ্ভিদ।
ম্যাক্রোফাইটস বাস্তুতন্ত্রে অবদান রাখে। এমনকি মানুষের বন্ধু হিসেবেও কাজ করে। যেমন এরা পানিতে থাকা নাইট্রোজেন এবং ফসফোরাস শোষণ করে নেয়। এছাড়া বিশ্বের বিভিন্ন জায়গার জলাভূমি থেকে নাইট্রোজেন এবং ফসফোরাস দূরীকরণে মাইক্রোফাইটস ব্যবহৃত হয়।
অনুপ্রস্থ তল

এটি দেহের বিভিন্ন অক্ষের সাপেক্ষে শরীরের অংশগুলোর অবস্থান বর্ণনা করতে ব্যবহৃত প্রধান তিনটি (যথা- সম্মুখ, অনুদৈর্ঘ্য ও অনুপ্রস্থ) তলের মধ্যে একটি।
সালভাদোরীয় ফুটবল ফেডারেশন

সালভাদোরীয় ফুটবল ফেডারেশন (, ; এছাড়াও সংক্ষেপে ফেসফুত নামে পরিচিত) হচ্ছে এল সালভাদোরের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৫ সালে প্রতিষ্ঠিত হয়েছে। এটি প্রতিষ্ঠার ৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৬ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর এল সালভাদোরের রাজধানী সান সালভাদোরে অবস্থিত।
২০১০ সালের মে মাসে, সালভাদোরীয় সরকার ফেসফুতে প্রতিনিধিত্ব করার জন্য সাধারণীকরণ কমিটির কর্তৃত্বকে স্বীকৃতি দেয়নি, এই কারণেই ফিফা সকল প্রতিযোগিতায় আন্তর্জাতিক সংক্ষিপ্তভাবে সালভাদোরীয় দলের স্থগিতাদেশ ঘোষণা করেছিলেন; অতঃপর ২৮শে মে তারিখে স্থগিতাদেশ প্রত্যাহার করা হয়েছিল। ২০১৩ সালের সেপ্টেম্বর মাসে এই সংস্থা ম্যাচ ফিক্সিংয়ের দায়ে জাতীয় দলের ১৪ সদস্যের উপর আজীবন নিষেধাজ্ঞা আরোপ করেছিল এবং আরও তিনজন খেলোয়াড়কে ছয় থেকে ১৮ মাসের জন্য নিষিদ্ধ করা হয়েছিল। খেলোয়াড়দের বিরুদ্ধে আন্তর্জাতিক ম্যাচের জন্য ঘুষ গ্রহণ করার অভিযোগ আনা হয়েছিল।
এই সংস্থাটি এল সালভাদোরের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে এল সালভাদোর ফুবল প্রথম বিভাগ, সালভাদোরীয় নারী ফুটবল চ্যাম্পিয়নশিপ এবং কোপা এল সালভাদোরের মতো প্রতিযোগিতার সকল কার্যক্রম পরিচালনা করে। বর্তমানে সালভাদোরীয় ফুটবল ফেডারেশনের সভাপতির দায়িত্ব পালন করছেন উগো কারিয়ো এবং সাধারণ সম্পাদকের দায়িত্ব পালন করছেন লুইস পেরেস।
পানামীয় ফুটবল ফেডারেশন

পানামীয় ফুটবল ফেডারেশন (, ; এছাড়াও সংক্ষেপে ফেদাফুত নামে পরিচিত) হচ্ছে পানামার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৭ সালে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৪ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর পানামার রাজধানী পানামা সিটিতে অবস্থিত।
এই সংস্থাটি পানামার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিগা পানামেনিয়া দে ফুতবল, কোপা রোমেল ফের্নান্দেস এবং কোপা পানামার মতো প্রতিযোগিতার সকল কার্যক্রম পরিচালনা করে। বর্তমানে পানামীয় ফুটবল ফেডারেশনের সভাপতির দায়িত্ব পালন করছেন মানুয়েল আরিয়াস এবং সাধারণ সম্পাদকের দায়িত্ব পালন করছেন মিগেল জুনিগা।
হন্ডুরাস ফুটবল ফেডারেশন

হন্ডুরাস ফুটবল ফেডারেশন (, ; এছাড়াও সংক্ষেপে ফেনাফুথ নামে পরিচিত) হচ্ছে হন্ডুরাসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৫ সালে প্রতিষ্ঠিত হয়েছে। এটি প্রতিষ্ঠার ১১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৬ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর হন্ডুরাসের রাজধানী তেগুসিগালপায় অবস্থিত।
এই সংস্থাটি হন্ডুরাসের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে হন্ডুরাস জাতীয় পেশাদার ফুটবল লীগ, হন্ডুরীয় কাপ এবং হন্ডুরীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে হন্ডুরাস ফুটবল ফেডারেশনের সভাপতির দায়িত্ব পালন করছেন হোর্হে সালোমন এবং সাধারণ সম্পাদকের দায়িত্ব পালন করছেন হোসে এর্নেস্তো মেজিয়া।
বেলিজ ফুটবল ফেডারেশন

বেলিজ ফুটবল ফেডারেশন (; এছাড়াও সংক্ষেপে এফএফবি নামে পরিচিত) হচ্ছে বেলিজের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮০ সালে প্রতিষ্ঠিত হয়েছে। এটি প্রতিষ্ঠার ৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছর ১৯৮৬ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর বেলিজের রাজধানী বেলমোপানে অবস্থিত।
এই সংস্থাটি বেলিজের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বেলিজ প্রিমিয়ার লীগের মতো প্রতিযোগিতার সকল কার্যক্রম পরিচালনা করে। বর্তমানে বেলিজ ফুটবল ফেডারেশনের সভাপতির দায়িত্ব পালন করছেন সের্হিও চুক এবং সাধারণ সম্পাদকের দায়িত্ব পালন করছেন আর্ল জোন্স।
মানব দন্ত

মানব দন্তের কাজ হলো খাদ্য বা খাদ্যকণাকে কেটে অথবা চুর্ণ করে চর্বণের মাধ্যমে হজম বা গিলে ফেলার উপযোগী করা। মানুষের পাঁচ রকমের দাঁত রয়েছে - কর্তন দাঁত, ছেদন দাঁত, অগ্রপেষণ দাঁত, পেষণ দাঁত ও আক্কেল দাঁত (যা সাধারণত পরিনত বয়সে উঠে)। এদের প্রত্যেকটির রয়েছে স্বতন্ত্র কাজ। কর্তন দাঁত খাদ্যকে কাঁটার জন্য; ছেদন দাঁত খাদ্যকে ছেদন বা ছিড়ে ফেলার জন্য; পেষণ ও অগ্রপেষণ দাঁত, খাদ্যকে পিষ্ট করার জন্য ব্যবহৃত হয়।
উপরের পাটির দাঁতের মুল ম্যাক্সিলায় (গণ্ডাস্থি বা উপরের চোয়াল) এবং নীচের পাটির দাঁতের মুল ম্যান্ডিবলে (চিবুকাস্থি বা নীচের চোয়াল) সন্নিবেশিত থাকে এবং মাড়ি দ্বারা আবৃত থাকে। দাঁত ঘনত্ব এবং মাত্রাভেদে বিভিন্ন রকমের টিস্যু দ্বারা গঠিত হয়। অন্যান্য স্তন্যপায়ী প্রাণিদের মত মানুষেরও দুইবার দাঁত উঠে।
জন্মের পর সাধারণত ছয়মাস বয়স থেকেই প্রথম পর্যায়ের দাঁত উঠা শুরু হয়, যাকে বলা হয় দুধ দাঁত। তবে কিছুক্ষেত্রে দেখা যায় নবজাতক একটি বা দুইটি দাঁত নিয়ে জন্মগ্রহণ করেছে। সাধারনত ছয়মাস বয়স থেকে বিকাশমান দাঁত যখন চোয়ালের হাড় (হন্বস্থি বা জ-বোন) ভেদ করে মুখগহ্বরে আত্মপ্রকাশ করে।
দাঁতের ঘাড় হিসেবে পরিচিত সিমেন্টোএনামেল জাংশন এর উপরিভাগের এনামেল দ্বারা আবৃত এলাকাকে দাঁতের মুকুট বা দন্তশীর্ষ বলে। বেশিরভাগ দন্তশীর্ষ পাল্প চেম্বারের অভ্যন্তরে ডেন্টিন টিস্যু দিয়ে গঠিত হয়।
দুধদাঁতের মধ্যে দশটা পাওয়া যায় ম্যাক্সিলায় (উপরের চোয়াল) এবং দশটা পাওয়া যায় ম্যান্ডিবলে (নীচের চোয়াল)। মোট ২০ টা দাঁত। মানুষের জন্য দুধদাঁতের ফর্মুলা হচ্ছে .
দাঁতের প্রাথমিক পর্যায়ে কর্তন দাঁত দুইরকমের হয়, মধ্যখানে এবং পার্শ্বে। পেষণ দাঁত দুইরকমের হয় প্রথম এবং দ্বিতীয়। সব প্রাথমিক পর্যায়ের দাঁত পরবর্তীতে স্থায়ী দাঁত দ্বারা প্রতিস্থাপিত হয়ে যায়।
স্থায়ী দাঁতের মধ্যে ১৬ টা পাওয়া যায় ম্যান্ডিবলে এবং ১৬ টা পাওয়া যায় ম্যাক্সিলায়। মোট ৩২ টা দাঁত। এই দাঁতের ফর্মুলা হলো . স্থায়ী দাঁতের যে বিন্যাস তা বুস্ট্রোফেডনিক ক্রম অনুসারে সজ্জিত থাকে।
পুরুষ এবং নারীর দাঁতে খুব সামান্যই পার্থক্য আছে।পুরুষের দাঁতের চোয়াল এবং দাঁত গড়পরতায় নারীর তুলনায় কিছুটা বড় হয়। পুরুষের দাঁতের ডেন্টিন নারীর তুলনায় বেশি থাকলেও নারীদের দাঁতের এনামেলের পরিমাণ পুরুষের দাঁতের চেয়ে বেশি।
মারলন ব্ল্যাক

মারলন ইয়ান ব্ল্যাক (; জন্ম: ৭ জুন, ১৯৭৫) ত্রিনিদাদ ও টোবাগোর ক্যালিফোর্নিয়া এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের শুরুরদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন মারলন ব্ল্যাক।
১৯৯৩-৯৪ মৌসুম থেকে ২০০৪ সাল পর্যন্ত মারলন ব্ল্যাকের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে ছয়টিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন মারলন ব্ল্যাক। ২৩ নভেম্বর, ২০০০ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৯ এপ্রিল, ২০০২ তারিখে পোর্ট অব স্পেনে সফরকারী ভারত দলের বিপক্ষে সর্বশেষ টেস্টে অংশ নেন তিনি।
২০০২ সালে সর্বশেষ আন্তর্জাতিকে অংশ নেন তিনি। এ পর্যায়ে মেলবোর্নের নৈশক্লাবে ঝগড়া করেন ও মারাত্মকভাবে আহত হন। সফরের শেষদিকে দলীয় সঙ্গী ওয়াভেল হাইন্ডস ও সিলভেস্টার যোসেফকে সাথে নিয়ে নৈশক্লাবে গিয়েছিলেন। হোটেলে ফেরার পথে চারজন মাতাল রাস্তায় বোতল ভেঙ্গে দুই ভাগে বিভক্ত হয়ে তাদের মুখোমুখি হয়। হাইন্ডস ও যোসেফ মুক্তি পেলেও তাকে মারাত্মকভাবে পিটানো হয়।
বর্তমানে তিনি ইংল্যান্ডে বসবাস করছেন। ব্যক্তিগত জীবনে বিবাহিত তিনি। চার সন্তানের জনক তিনি।
কণ্টকগুল্মফল

এই প্রবন্ধটি রাস্পবেরির বিভিন্ন প্রজাতির বর্ণনা করে সম্পাদিত।
রাস্পবেরির ল্যাটিন নাম রুবাস আইডিয়াস।এটি রোসার পরিবার থেকে আগত।গ্রীষ্মের অন্যতম ফল এবং রাস্পবেরি নামে অধিক পরিচিত। বিশ্বের বিভিন্ন দেশে এর চাষাবাদ হয় তবে জার্মানে এর সর্বাধিক চাষ হয়ে থাকে।জ্যাম,সিরাপ,মদ তৈরিতে ব্যবহার হয় এ ফল।এবং এর পাতা থেকে রাস্পবেরি চা তৈরি করা হয়।
অসংখ্য রাস্পবেরি চাষ নির্বাচন করা হয়েছে।
বাণিজ্যিক এবং গার্হস্থ্য চাষের জন্য দুটি ধরনের রাস্পবেরি পাওয়া যায়; গ্রীষ্ম-সহনশীল প্রকারটি দ্বিতীয় বছরের বেতগুলিতে প্রচুর পরিমাণে অপেক্ষাকৃত স্বল্প সময়ের মধ্যে উৎপাদন করে এবং "চিরসবুজ" গাছপালা, যা প্রথম বছরের বেতের এর শেষেও কিছু ফল দেয় গ্রীষ্ম এবং শরৎ, পাশাপাশি দ্বিতীয় বছরের বেতের গ্রীষ্মের ফসল। সেই হিসাবে চিহ্নিত (এজিএম) অর্জন করেছেন রয়েল হর্টিকালচারাল সোসাইটি এর গার্ডেন অফ মেরিট অ্যাওয়ার্ড ।
রাস্পবেরি নাম এসেছে রাস্পাইস(গোলাপি বর্ণের ওয়াই)থেকে।যার অর্থ দাড়ায় বর্ণিত করা।
হয়তো পুরাতন ইংরেজি অনুযায়ী এর খরখরে উপরিভাগের জন্য এর নাম প্রভাবিত হয়েছিল পুরাতন খরখরে বা রুক্ষ বেরি।
Rubus crataegifolius (এশিয়ান রাস্পবেরি)
Rubus gunnianus(তাসমানিয় আলপাইন রাস্পবেরি)
Rubus idaeus (লাল রাস্পবেরি বা ইউরোপীয় লাল রাস্পবেরি)
Rubus leucodermis (হোয়াইটবার্ক রাস্পবেরি বা ওয়েস্টার্ন রাস্পবেরি, নীল রাস্পবেরি, কালো রাস্পবেরি)
Rubus occidentalis (কালো রাস্পবেরি)
Rubus parvifolius ( অস্ট্রেলিয়ান নেটিভ রাস্পবেরি)
Rubus phoenicolasius ( ওয়াইন রাস্পবেরি বা ওয়াইনবেরি )
Rubus rosifolius ( মরিশাস রাস্পবেরি )
Rubus strigosus ( আমেরিকান রেড রাস্পবেরি)
Rubus ellipticus ( হলুদ হিমালয়ান রাস্পবেরি)
রুবসের বেশ কয়েকটি প্রজাতি, যাকে রাস্পবেরিও বলা হয়, অন্যান্য সাবজেনিয়ায় শ্রেণিবদ্ধ করা হয়েছে, যার মধ্যে রয়েছে:
Rubus deliciosus (বোল্ডার রাস্পবেরি, সাবজেনাস অ্যানোপ্লোব্যাটাস )
Rubus odoratus (ফুলের রাস্পবেরি, সাবজেনাস অ্যানোপ্লোব্যাটাস )
Rubus nivalis (স্নো রাস্পবেরি, সাবজেনাস চামাইব্যাটাস )
Rubus arcticus (আর্কটিক রাস্পবেরি, সাবজেনাস সাইক্ল্যাকটিস )
Rubus sieboldii ( মলুচা রাস্পবেরি, সাবজেনাস মালাচোব্যাটাস)
সুরুজ রঘুনাথ

সুরুজ রঘুনাথ (জন্ম: ২২ মার্চ, ১৯৬৮) ত্রিনিদাদ ও টোবাগোর চাগুয়ানাস এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন তিনি।
১৯৮৮-৮৯ মৌসুম থেকে ২০০০-০১ মৌসুম পর্যন্ত সুরুজ রঘুনাথের প্রথম-শ্রেণীর খেলোয়াড়ী জীবন চলমান ছিল। 
আক্রমণধর্মী ডানহাতি উদ্বোধনী ব্যাটসম্যানের ভূমিকায় অবতীর্ণ হতেন তিনি। ১৯৮৯ থেকে ২০০১ সাল পর্যন্ত ঘরোয়া ক্রিকেটে ত্রিনিদাদ ও টোবাগো দলের পক্ষে খেলেছেন।
প্রকৃতই আক্রমণধর্মী ডানহাতি উদ্বোধনী ব্যাটসম্যান হিসেবে সুরুজ রঘুনাথের আত্মপ্রকাশ ঘটে। তবে, ত্রিনিদাদ ও টোবাগো থেকে আসার দুই বছর পরই ওয়েস্ট ইন্ডিজের পক্ষে টেস্ট খেলার সুযোগ এনে দেয়। ঐ মৌসুমে তিনি আঞ্চলিক পর্যায়ের ক্রিকেটে দুইটি শতরান ও দুইটি অর্ধ-শতরানের ইনিংস খেলেন। তবে, উদ্বোধনী ব্যাটসম্যানদেরকে স্থানচ্যূত করতে পারেননি। হতাশার কবলে আচ্ছন্ন হয়ে পড়ে, খেলায় ছন্দ হারান ও শারীরিক ভারসাম্যহীনতায় শেষের বছরগুলো অতিবাহিত করেন।
১৯৯৮ সালে হাত ভেঙ্গে ফেলেন। কেবলমাত্র ১৯৯৯ সালের আঞ্চলিক বুস্টা কাপ প্রতিযোগিতার প্রাথমিকপর্বে পাঁচ খেলার তিনটিতে অংশ নেন। তবে, শেষ চার ইনিংসের মধ্যে দুইটিতে অর্ধ-শতরানের ইনিংস খেলেন। ১৯৯৯ সাল পর্যন্ত তার ব্যাটিং গড় ছিল মাত্র ৩০। সর্বশেষ অর্ধ-শতরানের ইনিংস খেলাকালীন একই দিনে প্রথম টেস্টের জন্যে দল ঘোষণা করা হলেও শেরউইন ক্যাম্পবেলকে উদ্বোধনী ব্যাটসম্যান হিসেবে রাখা হয়। তিনি ও ড্যারেন গঙ্গা প্রথম উইকেটে ৯৯ রান তুলেছিলেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন সুরুজ রঘুনাথ। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ৫ মার্চ, ১৯৯৯ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ১৩ মার্চ, ১৯৯৯ তারিখে কিংস্টনে একই দলের বিপক্ষে সর্বশেষ টেস্টে অংশ নেন তিনি।
মার্চ, ১৯৯৯ সালে অস্ট্রেলিয়ার বিপক্ষে দুই টেস্টে অংশ নিলেও তেমন সফল হননি। তরুণ অবস্থায় পুলিশ ছিলেন। ফাস্ট বোলারদের বিপক্ষে কোন বন্দীকে সাথে না নেয়ার পক্ষপাতি তিনি। কিছু সময় আঞ্চলিক ক্রিকেটে জড়িয়েছিলেন ও ১৯৯৫ সালে ওয়েস্ট ইন্ডিজ এ-দলের সফরে সীমিত সফলতা পান। ফাস্ট বোলারদের বিপক্ষে তার দৃষ্টিভঙ্গী সাধারণমানের ছিল। তাদের বিপক্ষে আক্রমণধর্মী খেলা উপহার দাও নতুবা তারা তোমায় কুপোকাত করবে। গ্লেন ম্যাকগ্রাকে একবার তিনি কয়েকবার হুক শটের মাধ্যমে অর্ধ-শতরানের ইনিংসে নিয়ে যান। তবে, আইনের সাথে তার অতীতের সম্পৃক্ততা সত্ত্বেও তিনি অন্যের ভীতির পাত্র ছিলেন না। হুক ও কাটের মারের দিকেই তিনি স্বাচ্ছন্দ্যবোধ করতেন অধিক। এরজন্যে তাকে অবশ্য ভাগ্যের সহযোগিতার উপর নির্ভর করতে হতো। এছাড়াও, তার ফিল্ডিং বেশ বিশ্বস্ত ছিল।
ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন তিনি। ত্রিনিদাদ ও টোবাগো ক্রিকেট বোর্ডের প্রধান নির্বাহী কর্মকর্তা হিসেবে দায়িত্ব পালন করছেন।
প্যাট্রিসিয়া ডেলি

প্যাট্রিসিয়া ডেলি বা প্যাট্রিসিয়া ও ডালে একজন জ্যামাইকান ব্রিটিশ মানব ভূগোলবিদ এবং শিক্ষাবিদ, তিনি একাধারে জোরপূর্বক অভিবাসন, রাজনৈতিক বাস্তুশাস্ত্র এবং আফ্রিকা বিষয়ে বিশেষজ্ঞ। তিনি অক্সফোর্ড বিশ্ববিদ্যালয়ের আফ্রিকার মানব ভূগোল বিভাগের অধ্যাপক এবং অক্সফোর্ডের যিশু কলেজের ফেলো। তার কর্মক্ষেত্র মূলত লন্ডনের অক্সফোর্ড বিশ্ববিদ্যালয়। বিজ্ঞান বিষয়ে স্নাতক ডিগ্রি লাভ করলেও তিনি কলা বিভাগ থেকে স্নাতকোত্তর ডিগ্রি লাভ করেন। তার অধ্যাপনা ও গবেষণার বিষয়বস্তু ছিল আফ্রিকার অভিবাসন সমস্যা ও অনুন্নত ব্যবস্থা। তার ডক্টরেটের মূল গবেষণাপত্রটিও এই বিষয়ের উপর আধারিত ছিল।
প্যাট্রিসিয়া ডেইলির জন্ম হয়েছিল জ্যামাইকার গ্রামীণ প্রদেশে এবং সেখানেই তার শৈশবকাল ব্যয়িত হয়। ১২ বছর বয়সে তিনি ইংল্যান্ডে গমন করেন। প্রাথমিক ভাবে তিনি লন্ডনের হ্যাকনিতে এক স্কুলে পড়াশোনা করেছিলেন। কিশোর বয়সে তিনি পেম্বুরি এস্টেট-এ বসবাস করেছিলেন।
তার পরিবারের মধ্যে তিনিই প্রথম ব্যক্তি যিনি উচ্চশিক্ষার জন্য বিশ্ববিদ্যালয়ে গমন করেন। তিনি লন্ডনের মিডলসেক্স পলিটেকনিক কলেজ-এ ভর্তি হন এবং সেখানে "ব্যাচেলর অফ সাইন্স" (বিএসসি) বা বিজ্ঞান বিভাগে স্নাতক ডিগ্রি অর্জন করেন। তিনি লন্ডন বিশ্ববিদ্যালয়ের অন্তর্গত "গোল্ডস্মিথ কলেজ" এবং "স্কুল অফ ওরিয়েন্টাল এন্ড আফ্রিকান স্টাডিস" -এই দুই প্রতিষ্ঠানেই স্নাতকোত্তর ডিগ্রি গ্রহণ করেন। তিনি কলা বিভাগে "মাস্টার অফ আর্টস" স্নাতকোত্তর ডিগ্রি লাভ করেন এবং সাথে সাথে শিক্ষাবিদ হিসাবে "পোস্ট গ্রাজুয়েট ডিগ্রি অব এডুকেশন" (পিজিসিই) অর্জন করেন। এরপর তিনি অক্সফোর্ড বিশ্ববিদ্যালয়ে গমন করেন দর্শনশাস্ত্রে ডক্টরেট ডিগ্রি(ডিফিল) লাভ করার জন্য। ১৯৮৯ সালে তিনি আফ্রিকার শরণার্থী এবং অনুন্নত ব্যবস্থা: তানজানিয়ায় বরুন্দি শরণার্থীদের ক্ষেত্রে -এই বিষয়ে একটি গবেষণামূলক প্রবন্ধ প্রকাশ করেন এবং তার ডক্টরেটে ডিগ্রি সম্পূর্ণ করেন।.
প্রথমে তিনি ডার্টমাউথ কলেজ এবং লফবারো বিশ্ববিদ্যালয়ে শিক্ষাদান করতেন। ১৯৯৬ সালে তিনি অক্সফোর্ড বিশ্ববিদ্যালয়ে যোগদান করেন। সেখানে তিনি মানব ভূগোল বিষয়ের অধ্যাপক হিসাবে নিযুক্ত হন। তিনি মূলত অক্সফোর্ডের পেমব্রোক কলেজ-এ নিযুক্ত হন। তিনিই প্রথম কৃষ্ণাঙ্গ মহিলা যিনি অক্সফোর্ড বিশ্ববিদ্যালয়ে অধ্যাপক ও প্রভাষক হিসাবে যোগদান করেছিলেন। পরবর্তীকালে তিনি অক্সফোর্ডের জেসুস কলেজ -এ ফেলো হিসাবে যোগদান করেন।
তিনি ১৯৯৮ থেকে ২০০৪ সাল পর্যন্ত জেসুস কলেজ -এ মহিলা শিক্ষার্থীদের শিক্ষাদানের কাজ করতেন এবং ১৯৯৯ থেকে ২০০২ সাল অবধি তিনি এডমিশন বা নিয়োগ বিভাগে ছিলেন। তিনি ২০১৫/২০১৬ শিক্ষাবর্ষের সময়কালে বিশ্ববিদ্যালয়ের মূল্যায়নকারী ছিলেন। তিনি ২০১৬ সালের সেপ্টেম্বরে আফ্রিকার মানব ভূগোল বিষয়ে তার অধ্যাপনা ও গবেষণামূলক কাজের জন্য অধ্যাপক হিসাবে বিশেষ উপাধি পেয়েছিলেন।
২০১৭ সালে, ডেলি সেই ২৪ জন উল্লেখযোগ্য ব্যক্তির তালিকায় যুক্ত হন যাদের অক্সফোর্ড বিশ্ববিদ্যালয় কর্তৃপক্ষ প্রতিকৃতি চিত্রিত করতে এবং বিশ্ববিদ্যালয়ে প্রদর্শিত করতে বেছে নিয়েছিলেন। মধ্যযুগ থেকে শুরু করে আধুনিক কাল অবধি অক্সফোর্ড বিশ্ববিদ্যালয় প্রতিষ্ঠা, নির্মাণ ও প্রসিদ্ধির জন্য উল্লেখযোগ্য অবদানকারী ব্যক্তিদের সম্মান দিতে এবং তাদের চিত্রশালায় আরও বৈচিত্র্য আনার লক্ষ্যে এটি করা হয়েছিল।
পশ্চিমবঙ্গের প্রতীক

পশ্চিমবঙ্গের প্রতীক বা পশ্চিমবঙ্গ রাজ্য প্রতীক হচ্ছে ভারতের পশ্চিমবঙ্গ রাজ্য সরকারের সরকারি সীলমোহর।
"বিশ্ববাংলা আবহের" (থিম) উপর ভিত্তি করে প্রতীকটির নকশা করা হয়। প্রতীকটিতে একটি ফুল-আকৃতির নকশাকৃত বৃত্তের অভ্যন্তরে পশ্চিমবঙ্গ রাজ্যের মানচিত্রের পাশাপাশি এশিয়া, ইউরোপ এবং আফ্রিকা মহাদেশের খণ্ডাংশ প্রদর্শিত সবুজ রঙের পৃথিবীর মানচিত্রের উপর বাংলা "ব" বর্ণ প্রদর্শিত রয়েছে। বৃত্তের অভ্যন্তরে তথা পৃথিবীর আংশিক মানচিত্রের উপরে আকাশী পটভূমিতে বাংলা ভাষা ও লিপিতে পশ্চিমবঙ্গ সরকার এবং নিচে ইংরেজিতে GOVT. OF WEST BENGAL লিখা রয়েছে। ফুল-আকৃতির বৃত্তটির উপরে রয়েছে সবুজ রঙে ভারতের জাতীয় প্রতীক। সার্বিকভাবে প্রতিকটিতে সবুজ রঙের প্রাধান্য বিদ্যমান।
পশ্চিমবঙ্গ রাজ্যের বর্তমান প্রতীকটির নকশা করেন রাজ্যের বর্তমান মুখ্যমন্ত্রী মমতা বন্দ্যোপাধ্যায়। ২০১৮ সালের জানুয়ারি মাসে প্রতীকটি আনুষ্ঠানিকভাবে গৃহীত হয়। ২০১৮ সালে এই নতুন প্রতীক গ্রহণের পূর্বে রাজ্য সরকার সরকারি কাজে ভারতের জাতীয় প্রতীক ব্যবহার করলেও বিপণনের কাজে একটি স্বতন্ত্র প্রতীক ব্যবহার করতো। "বাংলার মুখ" নামে পরিচিত এই লোগোতে লাল রঙের ওড়না দিয়ে ঘেরা নারীর মুখকে চিত্রিত করা হয়েছে।
বর্তমানে ভারতের কোন রাজ্যের নিজস্ব পতাকা না থাকলেও রাজ্য সরকার সাদা জমিনের উপর নিজ রাজ্য সরকারের প্রতীক বসানো ব্যানারের মাধ্যমে নিজ রাজ্যের প্রতিনিধিত্ব করতে পারে। পশ্চিমবঙ্গ সরকারের ব্যানারেও একই ভাবে সাদা জমিনের উপর রাজ্যের প্রতীক প্রদর্শিত হচ্ছে।
কোম্পানীগঞ্জ থানা, সিলেট

কোম্পানীগঞ্জ থানা বাংলাদেশের সিলেট জেলার অন্তর্গত কোম্পানীগঞ্জ উপজেলার একটি থানা।
১৯৭৬ সালে কোম্পানীগঞ্জ থানা প্রতিষ্ঠিত হয়। থানা সৃষ্টির পূর্বে এটি সুনামগঞ্জ জেলার ছাতক থানাধীন ইসলামপুর ইউনিয়ন, সিলেট জেলার কোতোয়ালী থানাধীন জালালাবাদ ইউনিয়ন এবং গোয়াইনঘাট থানাধীন রুস্তমপুর ও তোয়াকুল ইউনিয়নের অংশ ছিল।
কোম্পানীগঞ্জ উপজেলার ৬টি ইউনিয়নের প্রশাসনিক কার্যক্রম কোম্পানীগঞ্জ থানার আওতাধীন।
তিলোত্তমা সোম

তিলোত্তমা সোম একজন ভারতীয় অভিনেত্রী। বেশ কয়েকটি স্বাধীন চলচ্চিত্র প্রযোজনায় তার কাজের জন্য পরিচিত। ২০২১ সালে, তিনি ৬৬ তম ফিল্মফেয়ার পুরস্কারে "স্যার ছবিতে গৃহপরিচারিকার প্রশংসনীয় চরিত্রে অভিনয়ের জন্য শ্রেষ্ঠ অভিনেত্রী (সমালোচক) বিভাগে ফিল্মফেয়ার পুরস্কার জিতেছিলেন।
ভারতের কলকাতায় জন্মগ্রহণকারী, সোম তার বাবা ভারতীয় বায়ূসেনাতে কর্মরত থাকায় পুরো ভারতেই বেড়ে ওঠেন। তিনি দিল্লির লেডি শ্রী রাম কলেজে গিয়েছিলেন এবং অরবিন্দ গৌরের অস্মিতা থিয়েটার গ্রুপের একটি অংশগ্রহণ হয়েছিলেন। তিনি ২০০৪ সালের শরৎকালে নিউইয়র্ক বিশ্ববিদ্যালয়ের শিক্ষাগত থিয়েটারে স্নাতকোত্তরের জন্য নিউইয়র্কে পাড়ি জমান, যেখানে তিনি ছুটিতে মুম্বাই ভ্রমণ অবধি ছিলেন। ফেব্রুয়ারি ২০০৮ এরপরে, তিনি মুম্বাইয়ে বাসভবন গ্রহণ করেছিলেন এবং নিউইয়র্কের কয়েকটি অসামান্য প্রকল্প শেষ করে ২০০৮ সালের মে মাসে তিনি ভারতে ফিরে আসেন। নিউইয়র্কে, তিনি একটি উচ্চ সুরক্ষিত মার্কিন কারাগারে বন্দীদের খুন করার থিয়েটারও শিখিয়েছিলেন।
তিনি মীরা নায়ারের পূর্ণদৈর্ঘ্য চলচ্চিত্র মুনসুন ওয়েডিং-এ এলিস চরিত্রে অভিনয় করেছিলেন এবং ফ্লোরিয়ান গ্যালেনবার্গার পরিচালিত শ্যাডোস অফ টাইমে (স্ক্যাচটেন ডার জেইট) দীপা অভিনয় করেছিলেন। তিনি ক্লেয়ার ম্যাকার্থির অস্ট্রেলিয়ান ছবি দ্য ওয়েটিং সিটিতে একটি নান চরিত্রে অভিনয় করেছিলেন। ইটালো স্পিনেলির গ্যাঙ্গার, মহাশ্বেতা দেবীর উপন্যাস অবলম্বনে তাঁর একজন সামাজিক কর্মী ছিলেন। তিনি কৌশিক মুখোপাধ্যায়ের তাশির দেশেও কাজ করেছিলেন। তিনি দিবাকর ব্যানার্জি পরিচালিত হিন্দি রাজনৈতিক থ্রিলার চলচ্চিত্র সাংহাইতে মিসেস আহমেদীর চরিত্রে অভিনয় করেছিলেন। সাংহাইয়ের তার অভিনয় সম্পর্কে রেডিফ লিখেছেন "সোমে একটি হিন্দি ছবিতে এই বছরের সবচেয়ে হৃদয়বিদারক পারফরম্যান্স তৈরি করেছিলেন"।
তার অন্যান্য চরিত্রে লারাকে লাইট বক্স অফ সুইটস (মেনেকা দাশ পরিচালিত), জয়া লং ইন (আফিয়া নাথানিয়েল পরিচালিত স্বল্পদৈর্ঘ্য চলচ্চিত্র) এবং বাটারফ্লাইয়ের মিরাল (তনুজ চোপড়া পরিচালিত) অন্তর্ভুক্ত করেছেন।
কুইসায় বাল্য হিসাবে বেড়ে ওঠা একটি মেয়ে হিসাবে তার অভিনয় তাকে সপ্তম আবুধাবি চলচ্চিত্র উৎসব (এডিএফএফ) এর নতুন দিগন্ত প্রতিযোগিতায় সেরা অভিনেত্রীর খেতাব অর্জন করেছিল। তিনি নরওয়েজিয়ান অভিনেত্রী জুলিয়া ওয়াইল্ডসছুটের সাথে পদকটি ভাগ করেছেন।
রেনাল বৃতি

পেসমেকার কোষে সৃষ্ট পেরিস্টালসিস গতি ক্রমান্বয়ে বৃতিগুলোর প্রাচীরের মসৃণ পেশীতে উদ্ভূত হয়ে মূত্রকে রেনাল পেলভিস এবং ইউরেটারের মধ্য দিয়ে মূত্রাশয় পর্যন্ত চালিত করে। এর সূচনা ঘটে আয়তন বৃদ্ধির কারণে, যা বৃতিগুলোর প্রাচীর প্রসারিত করে। ফলে সেখানে স্নায়ু উদ্দীপনা সৃষ্টি হয়ে পেশীর ছন্দময় সংকোচন এবং প্রসারণের সূচনা ঘটায়, যাকে পেরিস্টালসিস বলে। প্যারাসিম্প্যাথেটিক স্নায়ু পেরিস্টালসিস গতি বাড়ায়, আর সিম্প্যাথেটিক স্নায়ু এটি কমায়।
"স্ট্যাগহর্ন ক্যালকুলাস" হচ্ছে একপ্রকার কিডনির পাথর, যা রেনাল বৃতি পর্যন্ত বিস্তৃত হতে পারে।
একটি রেনাল ডাইভার্টিকুলাম হল রেনাল বৃতির ডাইভার্টিকুলাম।
পরিচর্যাকারী

স্বাস্থ্যসেবার আলোচনায় পরিচর্যাকারী বলতে এমন একজন ব্যক্তিকে বোঝায়, যিনি সহানভূতিশীলতার সাথে এক বা একাধিক অসুস্থ ও পরনির্ভরশীল ব্যক্তির দৈনন্দিন স্বাস্থ্যের ব্যক্তিগত পরিচর্যা করেন। সাধারণত পরিচর্যাকারী অসুস্থ ব্যক্তির সামাজিক বলয়ের ভেতরের কেউ, যেমন কোনও পারিবারিক সদস্য বা বন্ধু হয়ে থাকেন, তবে কদাচিৎ পেশাদার স্বাস্থ্যখাতের ব্যক্তিরাও এই ভূমিকা পালন করতে পারেন। পরিচর্যাকারীকে তাঁর সেবার জন্য অর্থ পরিশোধ করা হতে পারে বা না-ও হতে পারে। বেশিরভাগ পরিচর্যাকারীদের কোনও বিশেষ পেশাদারী প্রশিক্ষণ নেই, তাই তাদেরকে প্রায়শই অনানুষ্ঠানিক পরিচর্যাকারী বা অনানুষ্ঠানিক সেবা প্রদানকারী হিসেবে বর্ণনা করা হয়।
পরিচর্যাকারীরা সাধারণত বৃদ্ধ বয়স, প্রতিবন্ধিতা, দীর্ঘস্থায়ী অসুস্থতা বা রোগ কিংবা মানসিক বিকারের কারণে সংশ্লিষ্ট দুর্বলতার ক্ষেত্রে একজন ব্যক্তিকে সাহায্য প্রদান করেন। তিনি সাধারণত অসুস্থ ব্যক্তির পক্ষে চিকিৎসক ও শুশ্রুষাকারীদের (নার্স) সাথে আলোচনা করেন ও তার ঔষধের ব্যবস্থাপনা করেন। অত্যন্ত দুর্বল বা শারীরিকভাবে প্রতিবন্ধী ব্যক্তিদের গোসল করতে ও পোশাক পরতে ও খুলতে সাহায্য করেন। এছাড়া অসুস্থ ব্যক্তি একা একা সম্পন্ন করতে পারেন না, এমন যেকোনও কাজ যেমন গৃহস্থালি কাজ, আহার প্রস্তুতি, ইত্যাদির দায়িত্ব নেন।
সমস্ত উন্নত দেশগুলিতে জনগণের গড় বয়স ক্রমাগত বৃদ্ধি পাচ্ছে, ফলে সেইসব সমাজে পরিচর্যাকারীদের বৃত্তিগত ও অর্থনৈতিক ভূমিকা ক্রমশ অধিকতর গুরুত্বপূর্ণ হিসেবে স্বীকৃতি পাচ্ছে। পরিচর্যাকারীদের কর্মজীবনের উন্নতির লক্ষ্যে সহায়তা প্রদানকারী অনেক সংস্থা ও সংগঠনের আবির্ভাব হয়েছে।
আব্দুল মান্নান চৌধুরী (হবিগঞ্জের রাজনীতিবিদ)

আব্দুল মান্নান চৌধুরী যিনি ছানু মিয়া নামে পরিচিত ছিলেন। বাংলাদেশের হবিগঞ্জ জেলার রাজনীতিবিদ ও মুক্তিযুদ্ধের সংগঠক যিনি তৎকালীন সিলেট-২১ আসনের সংসদ সদস্য ছিলেন।
আব্দুল মান্নান চৌধুরী হবিগঞ্জের নবীগঞ্জে জন্মগ্রহণ করেন।
আব্দুল মান্নান চৌধুরী ১৯৩৬ সালে কলকাতায় জাহাজের শ্রমিক হিসেবে কর্মজীবন শুরু করেন। তিনি ১৯৪১ সালে ইংল্যান্ডে চলে যান। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন সিলেট-২১ আসন থেকে সংসদ সদস্য নির্বাচিত হন।
গায়ানা ফুটবল ফেডারেশন

গায়ানা ফুটবল ফেডারেশন (; এছাড়াও সংক্ষেপে জিএফএফ নামে পরিচিত) হচ্ছে গায়ানার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০২ সালে প্রতিষ্ঠিত হয়েছে। এটি প্রতিষ্ঠার ৬৮ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৯ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর গায়ানার রাজধানী জর্জটাউনে অবস্থিত।
এই সংস্থাটি গায়ানার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে জিএফএফ এলিট লীগ, জিএফএফ জাতীয় সুপার লীগ এবং জিএফএফ মেয়রস কাপের মতো প্রতিযোগিতার সকল কার্যক্রম পরিচালনা করে। বর্তমানে গায়ানা ফুটবল ফেডারেশনের সভাপতির দায়িত্ব পালন করছেন ওয়েন ফোর্ডে এবং সাধারণ সম্পাদকের দায়িত্ব পালন করছেন ইয়ান আলভেস।
হাইতিয় ফুটবল ফেডারেশন

হাইতিয় ফুটবল ফেডারেশন (, , ; এছাড়াও সংক্ষেপে এফএইচএফ নামে পরিচিত) হচ্ছে হাইতির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৪ সালে প্রতিষ্ঠিত হয়েছে। এটি প্রতিষ্ঠার ৩০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৭ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর হাইতির রাজধানী পর্তোপ্রাঁসে অবস্থিত।
এই সংস্থাটি হাইতির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে হাইতিয় লীগ, কুপ দ'হাইতির মতো প্রতিযোগিতার সকল কার্যক্রম পরিচালনা করে। বর্তমানে হাইতিয় ফুটবল ফেডারেশনের সভাপতির দায়িত্ব পালন করছেন ইভেস জঁ-বার্ত এবং সাধারণ সম্পাদকের দায়িত্ব পালন করছেন কার্লো মার্সেলিন।
ত্রিনিদাদ ও টোবাগো ফুটবল অ্যাসোসিয়েশন

ত্রিনিদাদ ও টোবাগো ফুটবল অ্যাসোসিয়েশন (; এছাড়াও সংক্ষেপে টিটিএফএ নামে পরিচিত) হচ্ছে ত্রিনিদাদ ও টোবাগোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৮ সালে প্রতিষ্ঠিত হয়েছে। এটি প্রতিষ্ঠার ৩৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৬ বছর পর ১৯৬৪ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর ত্রিনিদাদ ও টোবাগোর কুভায় অবস্থিত।
এই সংস্থাটি ত্রিনিদাদ ও টোবাগোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে টিটি প্রো লীগ, টিটি সুপার লীগ, ত্রিনিদাদ ও টোবাগো এফএ ট্রফি এবং ত্রিনিদাদ ও টোবাগো লীগ কাপের মতো প্রতিযোগিতার সকল কার্যক্রম পরিচালনা করে। বর্তমানে ত্রিনিদাদ ও টোবাগো ফুটবল অ্যাসোসিয়েশনের সভাপতির দায়িত্ব পালন করছেন রবার্ট হাদাদ এবং সাধারণ সম্পাদকের দায়িত্ব পালন করছেন রামেশ রামধান।
বার্বাডোস ফুটবল অ্যাসোসিয়েশন

বার্বাডোস ফুটবল অ্যাসোসিয়েশন (; এছাড়াও সংক্ষেপে বিএফএ নামে পরিচিত) হচ্ছে বার্বাডোসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১০ সালে প্রতিষ্ঠিত হয়েছে। এটি প্রতিষ্ঠার ৫৮ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৭ বছর পর ১৯৬৭ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর বার্বাডোসের রাজধানী ব্রিজটাউনে অবস্থিত।
এই সংস্থাটি বার্বাডোসের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে বার্বাডোস প্রিমিয়ার লীগ এবং বার্বাডোস এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে বার্বাডোস ফুটবল অ্যাসোসিয়েশনের সভাপতির দায়িত্ব পালন করছেন র‍্যান্ডি হ্যারিস এবং সাধারণ সম্পাদকের দায়িত্ব পালন করছেন এডউইন উড।
শ্রীশ্রী রাধা-গিরিধারী মন্দির

শ্রীশ্রী রাধা-গিরিধারী মন্দির বাংলাদেশে লালমনিরহাট জেলার পৌরসভা এলাকায় অবস্থিত একটি পুরাতন মন্দির। এটি বানিয়ার দিঘি ইসকন মন্দির নামেও পরিচিত। 
এখানে সনাতন ধর্মীয় প্রায় সকল অনুষ্ঠান যেমন শ্রীশ্রী জগন্নাথদেবের রথযাত্রা ও স্নানযাত্রা, শ্রীকৃষ্ণের জন্মাষ্টমী, শ্রীচৈতন্য মহাপ্রভুর আবির্ভাব তিথী ও হোলি, একমাসব্যাপী দামোদর ব্রত, অন্নকুট ও অন্যান্য অনুষ্ঠান জাকজমকপূর্ণ ভাবে হয়ে থাকে তাই এখানে লালমনিরহাট, রংপুর ও কুড়িগ্রাম জেলার অগণিত ভক্তের সমাগম ঘটে। এসব অনুষ্ঠানের মধ্যে রথযাত্রা, জন্মাষ্টমী, হোলি, ঝুলন পূর্ণিমা অন্যতম
মন্দির প্রাঙ্গণে "ভক্তি বেদান্ত বুক স্টল" নামে একটি দোকান আছে। যেখানে পূজা অর্চনার দ্রব্যাদি ও হিন্দুধর্ম সম্পর্কিত অনেক গ্রন্থ রয়েছে।
জ্যামাইকা ফুটবল ফেডারেশন

জ্যামাইকা ফুটবল ফেডারেশন (; এছাড়াও সংক্ষেপে জেএফএফ নামে পরিচিত) হচ্ছে জ্যামাইকার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১০ সালে প্রতিষ্ঠিত হয়েছে। এটি প্রতিষ্ঠার ৫২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৩ বছর পর ১৯৬৩ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর জ্যামাইকার রাজধানী কিংস্টনে অবস্থিত।
এই সংস্থাটি জ্যামাইকার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে জাতীয় প্রিমিয়ার লীগ, কেএসএএফএ সুপার লীগ এবং জেএফএফ চ্যাম্পিয়নস কাপের মতো প্রতিযোগিতার সকল কার্যক্রম পরিচালনা করে। বর্তমানে জ্যামাইকা ফুটবল ফেডারেশনের সভাপতির দায়িত্ব পালন করছেন মাইকেল রিকেটস এবং সাধারণ সম্পাদকের দায়িত্ব পালন করছেন ডাল্টন উইন্ট।
সুরিনামি ফুটবল অ্যাসোসিয়েশন

সুরিনামি ফুটবল অ্যাসোসিয়েশন (, , ; এছাড়াও সংক্ষেপে এসএফএ নামে পরিচিত) হচ্ছে সুরিনামের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২০ সালের ১লা অক্টোবর তারিখে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪১ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর সুরিনামের রাজধানী প্যারামারিবোয় অবস্থিত।
এই সংস্থাটি সুরিনামের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে এসভিবি টকক্লাসে, এসভিবি কাপ এবং সুরিনাম প্রেসিডেন্ট'স কাপের মতো প্রতিযোগিতার সকল কার্যক্রম পরিচালনা করে। বর্তমানে সুরিনামি ফুটবল অ্যাসোসিয়েশনের সভাপতির দায়িত্ব পালন করছেন জন কৃষ্ণদত এবং সাধারণ সম্পাদকের দায়িত্ব পালন করছেন জোহান রোজেনব্লাড।
কিউবা ফুটবল অ্যাসোসিয়েশন

কিউবা ফুটবল অ্যাসোসিয়েশন (; এছাড়াও সংক্ষেপে এফএসি নামে পরিচিত) হচ্ছে কিউবার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৪ সালে প্রতিষ্ঠিত হয়েছে। এটি প্রতিষ্ঠার ৭ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৭ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর কিউবার রাজধানী হাভানায় অবস্থিত।
এই সংস্থাটি কিউবার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কাম্পেওনাতো নাসিওনাল দে ফুতবল দে কিউবার মতো প্রতিযোগিতার সকল কার্যক্রম পরিচালনা করে। বর্তমানে কিউবা ফুটবল অ্যাসোসিয়েশনের সভাপতির দায়িত্ব পালন করছেন লুইস এর্নান্দেস এবং সাধারণ সম্পাদকের দায়িত্ব পালন করছেন জেসুস পেরেইরা।
গ্রেনাডা ফুটবল অ্যাসোসিয়েশন

গ্রেনাডা ফুটবল অ্যাসোসিয়েশন (; এছাড়াও সংক্ষেপে জিএফএ নামে পরিচিত) হচ্ছে গ্রেনাডার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৪ সালে প্রতিষ্ঠিত হয়েছে। এটি প্রতিষ্ঠার ৫৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর গ্রেনাডার রাজধানী সেন্ট জর্জ'সে অবস্থিত।
এই সংস্থাটি গ্রেনাডার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে জিএফএ প্রিমিয়ার লীগ, জিএফএ প্রথম বিভাগ এবং জিএফএ সুপার নকআউট কাপের মতো প্রতিযোগিতার সকল কার্যক্রম পরিচালনা করে। বর্তমানে গ্রেনাডা ফুটবল অ্যাসোসিয়েশনের সভাপতির দায়িত্ব পালন করছেন চেনি জোসেফ এবং সাধারণ সম্পাদকের দায়িত্ব পালন করছেন কেন মার্টিন-ওয়াইটম্যান।
অ্যান্টিগুয়া ও বার্বুডা ফুটবল অ্যাসোসিয়েশন

অ্যান্টিগুয়া ও বার্বুডা ফুটবল অ্যাসোসিয়েশন (; এছাড়াও সংক্ষেপে এবিএফএ নামে পরিচিত) হচ্ছে অ্যান্টিগুয়া ও বার্বুডার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৮ সালে প্রতিষ্ঠিত হয়েছে। এটি প্রতিষ্ঠার ৪৫ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪৮ বছর পর ১৯৭৩ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর অ্যান্টিগুয়া ও বার্বুডার রাজধানী সেন্ট জন'সে অবস্থিত।
এই সংস্থাটি অ্যান্টিগুয়া ও বার্বুডার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে অ্যান্টিগুয়া ও বার্বুডা প্রিমিয়ার লীগ এবং অ্যান্টিগুয়া ও বার্বুডা এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে অ্যান্টিগুয়া ও বার্বুডা ফুটবল অ্যাসোসিয়েশনের সভাপতির দায়িত্ব পালন করছেন এভার্টন গনসালভেস এবং সাধারণ সম্পাদকের দায়িত্ব পালন করছেন রোহান হেক্টর।
বারমুডা ফুটবল অ্যাসোসিয়েশন

বারমুডা ফুটবল অ্যাসোসিয়েশন (; এছাড়াও সংক্ষেপে বিএফএ নামে পরিচিত) হচ্ছে বারমুডার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৮ সালে প্রতিষ্ঠিত হয়েছে। এটি প্রতিষ্ঠার ৩৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৯ বছর পর ১৯৬৭ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর যুক্তরাজ্যের ডেভনে অবস্থিত।
এই সংস্থাটি বারমুডার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বার্মুডীয় প্রিমিয়ার বিভাগ, বার্মুডীয় এফএ কাপ এবং আইল্যান্ড ফুটবল লীগের মতো প্রতিযোগিতার সকল কার্যক্রম পরিচালনা করে। এছাড়াও এটি দ্বীপ ভিত্তিক সকল ক্রীড়া লীগের দায়িত্বে নিয়োজিত রয়েছে। বর্তমানে বারমুডা ফুটবল অ্যাসোসিয়েশনের সভাপতির দায়িত্ব পালন করছেন মার্ক ওয়েড এবং সাধারণ সম্পাদকের দায়িত্ব পালন করছেন ডেভিড সাবির।
হিন্দি বলয়

হিন্দি বলয় বা গো-বলয় (, ) হল একটি ভাষাগত অঞ্চল যা উত্তর, মধ্য, পূর্ব এবং পশ্চিম ভারতের বিভিন্ন অঞ্চলকে ঘিরে রয়েছে যেখানে হিন্দি (এবং এর সাথে সম্পর্কিত বিভিন্ন কেন্দ্রীয় ইন্দো-আর্য ভাষাগুলি) ব্যাপকভাবে কথিত হয়। কখনও কখনও হিন্দি বলয় বলতে নয়টি ভারতীয় রাজ্যকেও বোঝাতে ব্যবহার করা হয় যার সরকারী ভাষা হিন্দি এবং রাজ্য হিন্দিভাষী সংখ্যাগরিষ্ঠ। রাজ্যগুলো যথা বিহার, ছত্তিসগড়, হরিয়ানা, হিমাচল প্রদেশ, ঝাড়খণ্ড,মধ্য প্রদেশ, রাজস্থান, উত্তরপ্রদেশ, উত্তরাখণ্ড এবং ইউনিয়ন চণ্ডীগড় অঞ্চল এবং দিল্লির জাতীয় রাজধানী অঞ্চল। এটিকে কিছু লেখক হিন্দি-উর্দু বলয় হিসাবেও উল্লেখ করেছেন।
হিন্দি বলয়ের বেশিরভাগ ইন্দো-আর্য ভাষা হিন্দির উপভাষা হিসাবে পরিচিত, যদিও । হিন্দি হল ইন্দো-আর্য ঔপভাষিক ধারাবাহিকতার একটি অংশ যা ভারতের উত্তরের সমভূমিতে সাংস্কৃতিক হিন্দি বলয়ের মধ্যে অবস্থিত। এই বিস্তৃত অর্থে হিন্দি একটি জাতিগত ধারণার চেয়ে ভাষাগত ধারণা।
২০১১ সালের আদমশুমারি থেকে জনসংখ্যার তথ্য নিম্নরূপ:
মারিনা কাভাজ্জানা

ক্যাভাজ্জানা ভেনিস শহরে জন্মগ্রহণ করেছিলেন। তাঁর পিতা ছিলেন একজন রেলকর্মী এবং তাঁর মাতা ছিলেন একজন শিক্ষক। তিনি পাদুয়ায় ভেষজ নিয়ে পড়াশোনা করেছিলেন; সেখানে ইউনিভার্সিটি অব পাদুয়া থেকে তিনি পাঠ সমাপন করেন। এরপর তিনি প্যারিস শহরে চলে আসেন, সেখানেই হসপিটাল সেন্ট লুইতে তত্ত্বাবধানে হাড়-মজ্জা প্রতিস্থাপন অধ্যয়ন করে প্যারিস দিদেরত ইউনিভার্সিটি থেকে ডক্টর উপাধি অর্জন করেছিলেন।
১৯৮৭ খ্রিস্টাব্দে ক্যাভাজ্জানা নেকার-এনফ্যান্টস মালাদেস হাসপাতালে যোগদান করেছিলেন, সেখানে তিনি অ্যালাইন ফিশার এবং ক্লডি গ্রিসেলির সঙ্গে কাজ করেছিলেন। ১৯৯৪ খ্রিস্টাব্দে তিনি ইমিউনোলজির অধ্যাপক নিযুক্ত হন। ওই বছরই তিনি ইনস্টিটিউট ন্যাশিওনাল দে লা সান্টি এট দে লা রিচার্চ মেডিক্যালে (আইএনএসইআরএম) সংস্থার পরিচালক হিসেবে দায়িত্ব পালন করেছিলেন। তিনি ২০০৩ খ্রিস্টাব্দে হেমাটোলজি বিভাগের প্রধান এবং নেকার-এনফ্যান্টস মালাদেস হসপিটালে বায়োথেরাপির পরিচালক হয়েছিলেন। তিনি প্রথম একটা ক্লিনিকাল তদন্ত কেন্দ্র প্রতিষ্ঠা করেছিলেন, যার নাম অ্যাসিস্ট্যান্স পাবলিকে -- হ্যাপিটক্স দে প্যারিস; যে সংস্থা হল কোষ এবং জিন থেরাপি তৈরির জন্য অনুমোদিত একমাত্র ফরাসি শিক্ষা বিভাগ।
হেমাটোপোয়েটিক ইমিউন সিস্টেম এবং জিন থেরাপির ওপর ক্যাভাজ্জানা গবেষণা করেছিলেন। জিন থেরাপিতে লেন্টিভাইরাল ভেক্টরের ওপর ভিত্তি করে তিনি ক্লিনিকাল পরীক্ষাগুলোর নকশা করেছিলেন এবং জেনেটিক ইমিউন ও হেমাটোপোয়েটিক বিশৃংখলাগুলোর জন্য হেমাটোপোয়েটিক স্টেম সেল জিন থেরাপি ব্যবহারের পথিকৃৎ ছিলেন তিনি। ২০০২ খ্রিস্টাব্দে রক্তাল্পতার চিকিৎসার জন্যে ক্লিনিকাল প্রোটোকলগুলো উন্নয়নের চেষ্টা করে ক্যাভাজ্জানা ফিলিপ লেবোলচের সঙ্গে কাজ শুরু করেন। ক্যাভাজ্জানা ছিলেন কাস্তে কোষ রোগগ্রস্ত এক বালকের সফলভাবে চিকিৎসা করা প্রথম চিকিৎসক, যে রোগটা ছিল বংশগত জটিল রক্তাল্পতার একটি ভয়ংকর রূপ। রক্তে লোহিত রক্তকণিকার অস্বাভাবিকতা দেখা দেওয়া ব্যাধি হল কাস্তে কোষ রোগ। এইচবিবি জিনে পরিবর্তনের জন্যে এই রোগ হয় এবং এর ফলে কাস্তের মতো বিকৃতি ঘটে লোহিত রক্ত কণিকার। ফ্রান্সের এটা খুবই সাধারণ একটা জিনগত ব্যাধি। ২০০০ খ্রিস্টাব্দে ব্লুবার্ড বায়োর সহায়তায় ক্যাভাজ্জানা এক্স-লিংকড সিভিয়ার কম্বাইন্ড ইমিউনোডেফিসিয়েন্সির সঙ্গে নবীন ছেলেদের প্রথম জিন থেরাপির ট্রেইল প্রদর্শন করেছিলেন। যখন এটা জানা গিয়েছিল যে, ছেলেদের মধ্যে দুজনের জিন থেরাপি থেকে লিউকমিয়ার বিকাশ হয়, ক্যাভাজ্জানা অভিনব চিকিৎসার উন্নয়নের জন্যে জীববিজ্ঞানী, ভাইরোলজিস্ট, চিকিৎসক এবং নিয়ামকদের চিকিৎসা প্রচেষ্টার সমন্বয় সাধন করেন। ২০১০ খ্রিস্টাব্দে তিনি বিটা থ্যালাসেমিয়া আক্রান্ত একটি শিশুর ওপর জিন থেরাপি প্রয়োগ করেছিলেন। শিশুদের মধ্যে যারা থ্যালাসেমিয়া মেজর নিয়ে জন্মায় জীবনের প্রথম বছরগুলোতে তাদের মধ্যে রক্তাল্পতার বিকাশ হয়। ২০১৪ খ্রিস্টাব্দে ক্যাভাজ্জানা প্রথম রোগীতে উইস্কট–অ্যালড্রিচ সিনড্রোম এবং কাস্তে কোষ ব্যাধিতে জিন থেরাপি প্রয়োগ করেছিলেন উইস্কট-অ্যালড্রিচ সিন্ড্রোম হল মাইক্রোথ্রম্বোসাইটোপেনিয়ার সঙ্গে যুক্ত একটা ইমিউনোডেফিসিয়েন্সি। জিন থেরাপির ছ-মাসের মধ্যে কাস্তে কোষ ব্যাধি আক্রান্ত শিশুর ক্লিনিকাল এবং জীববৈজ্ঞানিক ফেনোটাইপ পুনরুদ্ধার করা হয়েছিল।
২০১৭ খ্রিস্টাব্দে বিশেষভাবে ২০১১-৮১৪ আইনসহ ফরাসি জৈবনৈতিক আইনগুলো পুনঃপ্রবর্তনের সঙ্গে ক্যাভাজ্জানা সংশ্লিষ্ট ছিলেন। জিনগতভাবে সংক্রমনে যখন কোনো ব্যক্তির অসুস্থ হওয়ার ঝুঁকি থাকে তখন আইনের মাধ্যমে পরিবারের নিকটতম সদস্যদের তথ্য জানা দরকার।
আরুবা ফুটবল ফেডারেশন

আরুবা ফুটবল ফেডারেশন (; এছাড়াও সংক্ষেপে এএফএফ নামে পরিচিত) হচ্ছে আরুবার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩২ সালে প্রতিষ্ঠিত হয়েছে। এটি প্রতিষ্ঠার ৫৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৪ বছর পর ১৯৮৬ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর আরুবার রাজধানী নর্টে অবস্থিত।
এই সংস্থাটি আরুবার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে আরুবান ডিভিশন দি অনার এবং আরুবান ডিভিশন উনোর মতো প্রতিযোগিতার সকল কার্যক্রম পরিচালনা করে। বর্তমানে আরুবা ফুটবল ফেডারেশনের সভাপতির দায়িত্ব পালন করছেন রিচার্ড ডিকহোফ এবং সাধারণ সম্পাদকের দায়িত্ব পালন করছেন রেনালদো গেরমান।
সেন্ট কিটস ও নেভিস ফুটবল অ্যাসোসিয়েশন

সেন্ট কিটস ও নেভিস ফুটবল অ্যাসোসিয়েশন (; এছাড়াও সংক্ষেপে এসকেএনএফএ নামে পরিচিত) হচ্ছে সেন্ট কিটস ও নেভিসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩২ সালে প্রতিষ্ঠিত হয়েছে। এটি প্রতিষ্ঠার ৬০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর সেন্ট কিটস ও নেভিসের রাজধানী ব্যাস্টেয়ারে অবস্থিত।
এই সংস্থাটি সেন্ট কিটস ও নেভিসের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে এসকেএনএফএ প্রিমিয়ার লীগ, এন১ লীগ এবং সেন্ট কিটস ও নেভিস জাতীয় কাপের মতো প্রতিযোগিতার সকল কার্যক্রম পরিচালনা করে। বর্তমানে সেন্ট কিটস ও নেভিস ফুটবল অ্যাসোসিয়েশনের সভাপতির দায়িত্ব পালন করছেন অ্যান্থনি জনসন এবং সাধারণ সম্পাদকের দায়িত্ব পালন করছেন স্ট্যানলি জেকবস।
পিয়লি বরুয়া

পিয়লি বরুয়া (); () আসামের একজন বিখ্যাত ব্যক্তি। তিনি ভারতীয় স্বাধীনতা আন্দোলনের একজন সক্রিয় যোদ্ধা ছিলেন। ব্রিটিশ বিরোধিতা করার জন্য তাঁকে ১৮৫৮ সালের ২৬ ফেব্রুয়ারি তারিখে ফাঁসী দেওয়া হয়। 
১৮২৬ সালে ইয়ান্ডাবু সন্ধির ফলে আসামের শাসন ব্যবস্থা ব্রিটিশ ইস্ট ইন্ডিয়া কোম্পানীর হাতে ন্যস্ত হয়। প্রথম অবস্থায় ব্রিটিশের শাসন সকলে মেনে নিয়েছিল যদিও কিছু দিনের পর জনতার মনে ক্ষোভের আগুন জ্বলে উঠে। সেই সময়ে রাজনীতি বিশারদ, রাষ্ট্রজ্ঞানী মণিরাম দেওয়ান জনগণের প্রতিনিধি হয়ে ব্রিটিশ কর্মকতা জর্জ অ্যানড্রেও মোফাট মিলসকে সাক্ষাৎ করে জণগণের প্রতিক্রিয়া অবগত করে দুইটি পত্র প্রদান করেন। তারপর তিনি পুনরায় মিলস্ এবং হলরইদকে সাক্ষাৎ করে দেশের শাসনভার রাজার হাতে অর্পণ করার আহ্বান জানান। ইস্ট ইন্ডিয়া কোম্পানী আহ্বানটি উপেক্ষা করে তাই মণিরাম দেওয়ান গণ আন্দোলনের সূচনা করেন। উল্লেখযোগ্য যে আন্দোলনটিতে পিয়লি বরুয়া, বাহাদুর গাওঁবুড়া, ঘরফলীয়া বরুয়া, মরংগীখোয়া গোহাই, রাম সিরস্তদার বরুয়া ইত্যাদি অনেক অসমীয়া তেজস্বী আন্দোলনকারীরা অংশগ্রহণ করেছিলেন। 
বিদ্রোহের আগুন জ্বলে উঠায় মিলস ও হলরইদ সাহেব গভীর চিন্তায় মগ্ন হয়। পর্বতীয়া নেতাদের থেকে সাহায্যের উদ্দেশ্যে মণিরাম দেওয়ান মণিপুরী কন্যা ফুলকুমারীকে প্রেরণ করেন। ফিরে আসার সময় হরনাথ দারোগার হাতে ফুলকুমারী বন্দী হয়। ব্রিটিশের কামনার বলি হওয়ার ভয়ে তিনি দুতিরাম বরুয়ার অনুগ্রহে রাজকারেংয়ে আশ্রয় নেয়। পরবর্তি সময়ে তিনি মণিরাম দেওয়ানের গণ আন্দোলনে অংশগ্রহণ করেছিলেন। এদিকে মিলস সাহেব স্বদেশে ফিরে যায় ও হলরইদ সাহবের সাহায্যের জন্য ক্যাপ্টেন লুথারকে নিয়োগ করা হয়। তাঁরা আসামের সকল প্রধান কর্মকর্তাদের আমন্ত্রণ করে রংপুরে এক সভার আয়োজন করে। অন্যদিকে ফুলকুমারীর সাহায্যে ব্রিটিশ কর্মকর্তাদের সুরার নেশায় মগ্ন করিয়ে মণিরাম দেওয়ান কলকাতায় পালিয়ে গিয়ে বরলাটের সাথে সাক্ষাৎ করে। কিন্তু এই সাক্ষাৎ নিষ্ফল হওয়ায় তিনি ১৮৫৭ সালে সিপাহী বিদ্রোহে যোগদান করেন। পিয়লি বরুয়া গণ আন্দোলনে সক্রিয় ভূমিকা পালন করে এবং কলকাতার থেকে পাওয়া নির্দেশমতে কারেংয়ে অত্যন্ত গোপনে আলোচনা সভা অনুষ্ঠিত করে। হলরইদ সাহেব বিদ্রোহ দমনের জন্য যথাসাধ্য প্রচেষ্টা করেন। হরনাথ দারোগা বলেন যে রাজকেরেং আক্রমণ করলে বিদ্রোহ দমন করা সম্ভব।
কারেংয়ের নিবাসী সেউতী পিয়লি বরুয়াকে প্রেম নিবেদন করেছিল কিন্তু তিনি এই প্রেম অস্বীকার করেছিলেন তাই প্রতিশোধ নেওয়ার জন্য সেউতি কারেংয়ের গোপন পথের সন্ধান লুথারকে বলে দিয়েছিল। এই সুযোগে ব্রিটিশেরা দুর্গ আক্রমণ করে পিয়লি বরুয়াকে বন্দী করে।
কলকাতা থেকে পাঠানো চিঠির আধারে তাঁদের দোষী সাব্যস্ত করা হয় এবং বিচারে পিয়লি বরুয়া ও মণিরাম দেওয়ানের ফাঁসীর আদেশ দেওয়া হয়। ১৮৫৮ সালের ২৬ ফেব্রুয়ারি তারিখে ব্রিটিশ সরকারের আদেশে যোরহাটে মণিরাম দেওয়ান ও পিয়লি বরুয়াকে ফাঁঁসীতে ঝুলিয়ে মৃত্যুদণ্ড দেওয়া হয়।